Приложение №16



 

Европейски бежански фонд Държавна агенция за бежанците при МС

**П Р О Е К Т НА Д О Г О В О Р**

**BG ERF ………..**

Днес ,……....... …… година, в гр. София между :

**ДЪРЖАВНА АГЕНЦИЯ ЗА БЕЖАНЦИТЕ ПРИ МИНИСТЕРСКИЯ СЪВЕТ,** със **седалище** в гр.София………………………………, **ЕИК** 831601932, представлявана отНиколай Чирпанлиев –председател на ДАБ при МСи Гергана Младенова –главен счетоводител,наричани по-нататък „**ВЪЗЛОЖИТЕЛ**”, от една страна, и

**“…………………..”** със седалище и адрес на управление: ………………………., представлявано от ……………………….. в качеството му на …………………. от друга страна, наричан по-долу **ИЗПЪЛНИТЕЛ,** на основание Решение № ………../ …………… на председателя на ДАБ при МС и чл.74 от ЗОПсе сключи настоящият договор за следното:

**І. ПРЕДМЕТ НА ДОГОВОРА**

Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши

………………………………………………………………………………………………. съгласно оферта с № ……………., която е неразделна част от настоящия договор.

**II. ЦЕНИ И ПЛАЩАНИЯ**

 Чл.2./1/ Стойността на договора е в общ размер на **……………. лв.** /словом ……….. / без ДДС /………… **лв.** с включен ДДС/ или …. **eвро**, изчислен по курса на ЕК.

/2/ Плащането се извършва по следния начин:

1. **Авансово плащане в размер до 25** % (двадесет и пет процента) от цената по договора след подписване на договора за изпълнение и представяне на оригинална фактура на стойност, равна на стойността на аванса, в срок до 30 /тридесет/ календарни дни. Авансово плащане се извършва по искане на Изпълнителя и след представяне наоригинал на безусловна и неотменяема банкова гаранция в размер на 100 % от искания аванс, издадена от българска банка в полза на Държавна агенция за бежанците при МС.
2. **Едно междинно плащане** след приключване на етап от СМР, представяне на оригинална фактура на стойност, равна на стойността на междинното плащане, приемо-предавателен протокол (обр.19), подписан от представители на ВЪЗЛОЖИТЕЛЯ и ИЗПЪЛНИТЕЛЯ, като актуването се извършва по цените в Ценовото предложение по видове работи и по действително извършени СМР в срок до 30 (тридесет) календарни дни.
3. **Окончателното плащане** **в размер** на оставащата сума по договора се извършва след представяне на оригинална фактура на стойност, равна на стойността на окончателното плащане, приемо-предавателен протокол (обр. 19), подписан от представители на ВЪЗЛОЖИТЕЛЯ и ИЗПЪЛНИТЕЛЯ, като актуването се извършва по цените в Ценовото предложение по видове работи и по действително извършени СМР в срок до 30 /тридесет/ календарни дни.
4. Сумите по чл.2 от договора се превеждат по банковата сметка на ИЗПЪЛНИТЕЛЯ:

 **Банка:** …….

 IBAN ……

 BIC код: …….

/3/ Средствата по този договор са осигурени, както следва: **75% от Европейски бежански фонд III – Годишна програма 2012г.,ревизирана версия, Приоритет 1, Дейност А, Под-действие А3 и 25% от Републиканския бюджет.**

/4/ Разплащането на извършените строително-монтажни дейности се осъществява въз основа на акт, съставен по реда на Наредба №3/31.07.2003г. за съставяне на актове по време на строителството и подписан от представители на ВЪЗЛОЖИТЕЛЯ и ИЗПЪЛНИТЕЛЯ, като актуването се извършва по цените в Ценовото предложение по видове работи и по действително извършени СМР.

/5/ В случай, че в процеса на изпълнението на основните договорени видове работи, вследствие технологична необходимост следва да се извършат непредвидени видове работи в размер до 10%, заплащането на същите се извършва по анализни цени, като не се надвишава сумата по чл.2, ал.1 от договора.

/6/ Общата стойност на извършените строителни видове работи не може да надвишава стойността, определена в чл.2, ал.1 от договора.

**III. ПРАВА И ЗАДЪЛЖЕНИЯ НА СТРАНИТЕ:**

**Чл. 3**. **НА** **ВЪЗЛОЖИТЕЛЯ**

**3.1. ВЪЗЛОЖИТЕЛЯТ** се задължава:

* Да осигури необходимите средства по чл.2, ал.1 от договора за финансиране на обекта.
* Контрол по изпълнение на договора, от страна на ВЪЗЛОЖИТЕЛЯ, ще се осъществява от определен от Възложителя служител.
* Да извърши разплащане съгласно чл.2 от договора при представяне на необходимите документи.
* Да участва със свои представители при приемане на обекта.

**3.2. ВЪЗЛОЖИТЕЛЯТ** има право:

* Да проверява изпълнението на настоящия договор по всяко време относно качеството на видовете работи и спазване на Наредба №7/23.09.1999г. за минималните изисквания за здравословни и безопасни условия на труд на работните места и при използване на работното оборудване по начин, незатрудняващ работата на ИЗПЪЛНИТЕЛЯ.
* Да сключи договор за строителен надзор/инвеститорски контрол на обекта в съответствие с нормативната уредба на ЗУТ.
* При констатиране на некачествено извършени работи да спира извършването им до отстраняване на нарушението. Отстраняването на нарушенията са за сметка на ИЗПЪЛНИТЕЛЯ.

 **Чл. 4. НА ИЗПЪЛНИТЕЛЯ:**

**4.1. ИЗПЪЛНИТЕЛЯТ** се задължава:

* Да постави за своя сметка на обекта **табела за осигуряване на визуална идентификация с логото на Европейския съюз, включващо текст, че дейността е финансирана със средства по ЕБФ.**
* Да вземесъгласието на **ВЪЗЛОЖИТЕЛЯ** за влагане на всеки материал, като между страните се подпише протокол.
* Да изпълни качествено възложените дейности в договорения срок по чл.11, ал.2 от договора, като организира и координира цялостния процес на изпълнение в съответствие с действащата нормативна уредба в Република България.
* Да предоставя на **ВЪЗЛОЖИТЕЛЯ** възможност да извършва контрол по изпълнението на дейностите на обекта.
* Да извършва за своя сметка всички работи по отстраняването на виновно допуснати грешки, недостатъци и др., констатирани от **ВЪЗЛОЖИТЕЛЯ,** установени при контрола по чл.3, т.3.1. от договора.
* Да предаде на Възложителя с протокол всички демонтирани материали и съоръжения.
* Да уведомява своевременно писмено **ВЪЗЛОЖИТЕЛЯ** винаги, когато съществува опасност от забавяне или нарушение изпълнението на договора.
* Преди подписване на приемателно-предавателен протокол **ИЗПЪЛНИТЕЛЯТ** да почисти и отстрани от обекта цялата своя механизация, излишните материали, отпадъци и други.

 **4.2. ИЗПЪЛНИТЕЛЯТ** има право:

* Да получи договореното възнаграждение при условията на настоящия договор.
* Да получи съдействие при изпълнение на договора.

**Чл. 5. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

 1. Смърт или злополука, на което и да било физическо лице.

 2. Загуба или нанесена вреда на каквото и да било имущество, вследствие изпълнение предмета на договора през времетраене на строителството.

**Чл.6.** /1/ **ИЗПЪЛНИТЕЛЯТ** носи пълна отговорност за безопасното извършване на всички видове работи и дейности на обекта.

/2/ **ИЗПЪЛНИТЕЛЯТ** няма право да се позовава на незнание и/или непознаване на обекта, предмет на договора, поради която причина да иска изменение на същия**.**

**Чл.7.** При осъществяване на действия по изпълнение на договора **ИЗПЪЛНИТЕЛЯТ** се задължава да не допуска повреди или разрушения на инженерната инфраструктура в и извън границите на обекта.

 **Чл.8.** В случай, че **ИЗПЪЛНИТЕЛЯТ** причини вреди по предходния член, то възстановяването им е за негова сметка.

 **Чл.9**. Да не допуска замърсяване на улици и околната среда, да осигурява опазване на дърветата, тротоарите и площадките. Санкциите при констатирани нарушения са за сметка на **ИЗПЪЛНИТЕЛЯ.**

 **Чл.10.** Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/ или други опасни химически материали, представляващи заплаха за здравето и сигурността на населението, същият е длъжен да спазва действащите разпоредби в Република България.

**IV. ВЛИЗАНЕ В СИЛА, СРОК НА ИЗПЪЛНЕНИЕ**

 **Чл.11.** /1/ Договорът влиза в сила от двустранното му подписване.

/2/ Срок на изпълнение: до ……… дни от подписване на протокол за откриване на строителна площадка.

**V. ПРИЕМАНЕ НА ИЗВЪРШЕНИТЕ ДЕЙНОСТИ**

 **Чл. 12.** Извършените дейности се приемат с приемателно-предавателен протокол, подписан между **ИЗПЪЛНИТЕЛЯ и ПРЕДСТАВИТЕЛИ НА ВЪЗЛОЖИТЕЛЯ.** В протокола се констатират датата на приключване на изпълнението на дейностите, количество им, констатираните недостатъци и сроковете за отстраняване.

#### **VI. НЕУСТОЙКИ, САНКЦИИ И ГАРАНЦИИ**

**Чл.13. /1/ ИЗПЪЛНИТЕЛЯТ** внася гаранция за добро изпълнение на договора в размер на 3 % от стойността на поръчката без ДДС ……… **/словом ……./ лева** под формата на банкова гаранция или парична сума преди подписване на договора.

**/2/** Сметката на Държавна агенция за бежанците при МС за внасяне на парична гаранция за добро изпълнение е:

**BIC BNBGBGSD ; IBAN BG37BNBG96613300158501 БНБ-ЦУ**

 **/3/** Гаранцията за изпълнение на договора се освобождава в 20 (двадесет) - дневен срок след въвеждане на обекта в експлоатация. Възложителят освобождава гаранциите, без да дължи лихви за периода, през който средствата законово са престояли при него.

**Чл.14. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

 **Чл.15.** Всички вреди, понесени от **ВЪЗЛОЖИТЕЛЯ,** в резултат на грешки, недостатъци, пропуски и неспазване на сроковете, са за сметка на **ИЗПЪЛНИТЕЛЯ**.

**Чл.16.** Принеспазване срока по чл. 11, ал.2 от договора по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 0,5 % от стойността на неизпълнените видове дейности по чл.2, ал.1 от договора за всеки просрочен ден, но не повече от 10 % от неизпълнените дейности. Неустойката се удържа при окончателното разплащане на обекта.

 **Чл.17**. Наложените глоби и санкции от компетентните органи за установени нарушения са за сметка на виновната страна.

 **Чл.18**. Гаранционен срок : ………………… /съгласно нормативната уредба за строителство, считано от датата на подписване на приемо-предавателен протокол по чл.12 от договора/.

**VII. ПРЕКРАТЯВАНЕ НА ДОГОВОРА:**

**Чл.19.** Настоящият договор може да бъде прекратен:

 А) по взаимно съгласие на страните, изразено в писмена форма;

 Б) с изтичане на срока;

 В) при виновно неизпълнение на задълженията на една от страните по договора с писмено уведомяване от изправната до неизправната страна с 3-дневно предизвестие.

Г) с писмено уведомление от ВЪЗЛОЖИТЕЛЯ до ИЗПЪЛНИТЕЛЯ при забавяне с повече от 5 /пет/ календарни дни на крайния срок на изпълнение на договора.

Д) с писмено уведомление от ВЪЗЛОЖИТЕЛЯ до ИЗПЪЛНИТЕЛЯ при невъзможност да се осигури финансиране за изпълнението на поръчката. ВЪЗЛОЖИТЕЛЯТ е длъжен да заплати всички извършени дейности преди прекратяване на договора.

 Е) при настъпване на съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**VIII. ЗАКЛЮЧИТЕЛНИ РАЗПОРЕДБИ**

 **Чл.20.** Споровете между страните по договора се решават доброволно между страните, а при непостигане на съгласие, по съдебен ред.

 **Чл.21.** За неуредените в настоящия договор въпроси се прилагат действащите нормативни актове.

 Настоящият договор се състави и подписа в два еднообразни екземпляра – по един за всяка от страните.

Приложения:

ЗА ВЪЗЛОЖИТЕЛ: ЗА ИЗПЪЛНИТЕЛ: